Pelgrimsrus sakelui wen hofsaak | Maroela Media
Die hooggeregshof in Pretoria het pas ten gunste van Pelgrimsrus-sakelui beslis om te keer dat hulle uit hul persele gesit word. Die groep besigheidseienaars het Dinsdag en Woensdag 'n dringende aansoek by die hof ingedien om hul uitsetting te verhoed.
Die departement van openbare werke in Mpumalanga het verskeie ondernemings kennisgewing gegee om teen 1 Augustus hul persele te ontruim nadat nuwe tenders vir okkupasie aanvaar is. Die geboue in die dorp behoort aan die departement. Die betrokke ondernemings moes binne 30 dae die persele verlaat.
In hierdie stadium mag die departement nie met die uitsettings voortgaan of nuwe tenders toestaan nie.